Enhedslisten: Svendborg kommune skal boykotte Israel – Svendborg\n21. august 2014 jesper Kommunalt, KV17, Lokalpolitik Giv en kommentar\nEnhedslisten vil have kommunen til at boykotte israelske varer, indtil Israel stopper overgrebene mod de civile palæstinensere. Enhedslisten rejser forslaget på byrådsmødet 26. august og foreslår samtidigt at kommunen får en palæstinensisk venskabsby.\n– Vi har en indkøbspolitik, hvor vi stiller etiske krav. Derfor er der for mig ingen tvivl om at kommunen må boykotte Israel. Det er meget voldsomme overgreb Israel laver mod de civile i Gaza, det må vi tage afstand fra og kræve stoppet. Israel har besat store landområder på Vestbredden og totalt isoleret Gaza, derfor synes vi også Svendborg Kommune kunne bidrage til at bryde isolationen, ved at finde en venskabsby i Palæstina, forklarer Steven Legêne om forslaget.’\nVær aktiv med at støtte palæstinenserne\nEnhedslistens byrådsgruppe ønsker følgende behandlet på byrådsmødet 26. august\nBoykot af Israel – venskab med palæstinenserne\nSvendborg Kommune ophører øjeblikkeligt med at købe produkter fra Israel, og kommunen opretholder denne beslutning indtil overgrebene mod palæstinenserne stopper.\nSvendborg Kommune kommune etablerer forbindelser til en palæstinensisk venskabsby.\nIsraels brutale fremfærd i Gaza har krævet store civile ofre, heriblandt mange børn. Med bombninger af blandt andet hospitaler og skoler gør Israel sig skyldig i krigsforbrydelser.\nDer er behov for at omverdenen klart og utvetydigt at tage afstand fra Israels angreb på civilbefolkningen i Gaza. Svendborg Kommune må med udgangspunkt i den etiske indkøbspolitik gå foran. Svendborg Kommune bør ikke købe varer, der er produceret i et land, der fører ulovlig angrebskrig mod civilbefolkningen.\nSamtidigt er der et stort behov for at palæstinenserne kommer ud af den isolation, Israel har bragt dem i, derfor skal Svendborg Kommune etablere forbindelser med en venskabsby i Palæstina.\nTidligere indlæg:SFO takster skal ikke hæves! – nøgletal giver ingen mening.\nNæste indlæg:Vær aktiv for at støtte palæstinenserne


20 års jubilæum | Hanstholm Rejser\n2017 er året, hvor vi kan fejre 20 års jubilæum – og der er sket meget siden starten i 1997. Fælles for årene er, at rejsegæsterne har været en inspirationskilde og medspiller. Mange har fulgt os siden starten, og mange nye er kommet til. I fællesskab skaber vi gode og mindeværdige oplevelser.\nEn rejse er ofte noget personligt, hvor krav og forventninger hele tiden er i bevægelse. Vores ønske har været og er stadig at levere spændende rejser, hvor fornyede krav til alle rejsens elementer, såsom hotel, service og oplevelser hele tiden følger med denne udvikling og indfrier disse forventninger. Det giver en spændende hverdag med udfordringer, udvikling, rejser og busser. Men udvikling kan ikke finde sted uden et stabilt grundlag. Økonomi, organisation og samarbejdspartnere skal være i orden. Med en fast, stabil og rutineret medarbejderskare, synes arbejdet nemmere. Beviset kom i 2015, hvor vi modtog Danish Coach Award.\nVi glæder os over de mange gode oplevelser, vi har haft gennem årene og ser frem til endnu flere fremover. Vi tror på fremtiden og investerer og udvikler hele tiden nye rejser, vores organisation og teknologier, der kan hjælpe os på vej. Med disse ord vil vi gerne sende en velment tak til de mange trofaste gæster, gode samarbejdspartnere og ikke mindst loyale og dygtige medarbejdere.\nSusan & Michael Jeppesen\nJubilæumstilbud og Jubilæumsrejse\nVi vil gerne fejre, at vi har 20 års fødselsdag. Derfor har vi lavet et super tilbud til Berlin i marts samt en jubilumsrejse til Harzen i november.\nLæs mere om Harzen her\nLæs mere om Berlin her


R: Jensen og Støjberg spiller dobbeltspil om asylstramning\nRegeringen siger et ude og noget andet hjemme, mener Morten Østergaard efter møde i EU-Parlamentet.\nMandag d. 25. januar 2016, kl. 21.03\nBruxelles: Den radikale leder, Morten Østergaard, mener, at regeringen siger et ude og et andet hjemme, når udenrigsminister Kristian Jensen (V) mandag over for EU-Parlamentet har sagt, at Danmark "uden tvivl" overholder de internationale konventioner.\n- Vi lever op til samtlige indgåede konventioner uden tvivl, lød det således fra Kristian Jensen, da han sammen med udlændinge- og integrationsminister Inger Støjberg (V) skulle forklare de omstridte danske udlændingestramninger.\nNetop Inger Støjberg har ellers tidligere sagt klart og tydeligt, at der er en "procesrisiko" ved en af stramningerne, nemlig tre års ventetid på familiesammenføring for flygtninge med midlertidig beskyttelse.\n- Vi er gået til kanten af konventionerne, og det er korrekt, at der er en procesrisiko i forhold til spørgsmålet om familiesammenføringer. Men det er en risiko, jeg er villig til at løbe, sagde hun for eksempel under forhandlingerne om loven i december.\nProcesrisiko betyder, at Danmark risikerer at tabe en eventuel sag ved menneskeretsdomstolen, og det kan ikke være rigtigt, samtidig med at udenrigsministerens udsagn også er rigtigt, mener Morten Østergaard.\n- Derfor kan den ene minister ikke stå i Europaparlamentet og sige, at Danmark overholder alle konventioner, mens den anden står herhjemme og praler med at løbe en procesrisiko, siger han.\n- Det svækker regeringens og dermed Danmarks troværdighed, når man siger en ting på den internationale scene og noget andet herhjemme, siger Østergaard.\nFlere organisationer har kritiseret forslaget for at stride mod menneskerettighederne. En af de skarpeste kritikere er Institut for Menneskerettigheder, der anser det for meget sikkert, at ændringen går for vidt.\nInstituttets direktør, Jonas Christoffersen, mener dog ikke, at der er grund til at kritisere regeringens udlægning i EU-Parlamentet.\n- Det er inden for spillerummet. Stramningerne er blevet kritiseret fra alle sider, og noget af det har været ekstremt unuanceret og overdrevet, siger han.


Contract Manager med udpræget servicegen søges - 1014941 | Jobindex\nJobannonce: Contract Manager med udpræget servicegen søges\nContract Manager med udpræget servicegen søges\nISS Facility Services A/S, Hedehusene og Horsens\nVi søger en Contract Manager til at lede og udvikle den samlede facility ydelse, hos vores kunde med lokation i Hedehusene og Horsens.\nSom Contract Manager, får du ansvaret for at udvikle den pågældende kundes facility ydelse. I samarbejde med Director for Key Account kunder i Cleaning, er det dig, der udarbejder account development planer og varetager den daglige kontakt med kunden. For at sikre en stærk relation til kunden, og til enhver tid kunne agere proaktivt, er det et krav du fordeler din arbejdstid imellem begge lokationer.\nDet vil være din vigtigste opgave, at samle facility ydelserne på kontrakten, så kunden til enhver tid oplever ISS som én samlet enhed. Som Contract Manager vil du også få ansvar for at udvikle de nuværende serviceprocesser, og dagligt arbejde på at udvikle relationen til kunden.\nOm virksomheden 3 af 5 stjerner 361\nSkab fundamentet for din karriere – bliv salgskonsulent\nAarhus, Kolding, Odense eller København\nSælger + Konsulent til Jylland


Speak til tv der gør en forskel - vesthbrothers.dk\nSpeak til tv der gør en forskel\nInspirer dine kunder med speak til tv\nForbrugerne bombarderes i dag med et hav af reklamer. Derfor er det helt naturligt, at mange tv speak hurtigt ryger i glemmebogen. Men med den rigtige speak til tv kan det lade sig gøre at øge troværdigheden om det produkt eller budskab, der speakes om. Med den rette tv speak kan du for eksempel inspirere dine kunder til at foretage bestemte søgninger på nettet, købe en vare i supermarkedet, eller bare i det hele taget få vedkommende til at tænke over et vigtigt budskab. Bag enhver speak er der en stemme, der formidler budskabet. Den stemme gør hele forskellen mellem at et budskab når ud til målgruppen eller bliver glemt for tid og evighed. Hos Millespeak finder du en professionel stemme, der giver dit brand den opmærksomhed, der skal til for at trænge igennem lydmuren hos forbrugerne.\nKendte brands og velgørende organisationer\nHos Millespeak finder du en stemme, der har erfaring med at speake stort set hvad som helst. Igennem mere end 10 år er der lagt stemme til tv-reklamer, radioreklamer, lydbøger og meget andet. Stemmen bag Millespeak har i speak til tv lydt i reklamer for kendte brands som Fitness World, Coca Cola og Ilva samt Telia, SAS og mange andre virksomheder. Derudover har stemmen lydt hos velgørende organisationer som Børnecancerfonden, Red Barnet og Aids-Fondet. Disse organisationer har ved at benytte Millespeak fået deres budskaber ud via speak til tv og dermed gjort en væsentlig forskel hos de grupper, som de er sat i verden for at hjælpe.\nBag Millespeak finder du Mille Sjøgren, der har mange års erfaring i at levere professionelle speak til tv, radio, virksomheder, lydbøger, apps, virksomhedsprofiler, tegnefilm og meget andet. Mange kunder i både private virksomheder og velgørende organisationer har gennem årene haft stor glæde af, at Millespeak har kommunikeret deres budskaber ud på en enkel og ligetil måde. Hos Millespeak finder du en kvindelig speaker, der formår at kommunikere så klart og tydeligt, at budskaberne trænger ind hos forbrugerne.\nPosted in: Speak til tv


At skrive et portræt 7. til 10. kl.\nSprogGenreskrivn..At skrive et portræt At skrive et portræt Svær\nDe fleste tænker nok på et fotografi, når man siger portræt. Eller måske på et portrætmaleri. Men portrætter er ikke kun billeder. Man kan også skrive et portræt. Her maler man et menneske frem med ord i stedet for pensel.\nPortrætter er som regel ikke kun en silhuet som her. Man plejer at kunne se den portrætteredes ansigt og [...]\n© Maria Roslev.\nDet skrevne portræt indeholder:\nOplysninger om personens alder, livssituation (gift, antal børn...) og anden biografisk data Præsentation af opvækst og anden relevant fortid Beskrivelser af personens handlinger – noget, der er karakteristisk for personen Evt. direkte udtalelser fra personen En begrundelse for, hvorfor portrættet skrives nu Et klart fokus Search Retstavningsregler\nIntroduktion til genreskrivning\nAt skrive et brev\nAt skrive en erindring At skrive et interview At skrive et portræt At skrive en anmeldelse\nDit og mit sprog\net portræt også kan være en skulptur? I det antikke Rom portrætterede man fx kejsere og andre højtstående mennesker med en skulptur.


9. marts 2019 | Tivoli Casino nyheder\n(Seneste opdateret: 9. marts 2019)\nHos TivoliCasino.dk fås den helt store underholdning via en kæmpe jackpot på Tivoli Bonanza. Mange mener nok at der ikke er en hurtig vej til rigdom, men det passer ikke når vi kigger på jackpotten på tivoli casino. Den underholdende spillemaskine består af 9 symboler, 5 hjul og 4 progressive jackpot i én automat. Med sjove og velkendte symboler, fantastiske lyde og blinkende lys inviterer casinoet dig til enestående festlig atmosfære, hvor 10 millioner kroner kan blive dine. Hvis du har heldet på din side, kan du på få minutter vinde jackpotten, og ændre din økonomi for altid.\nSpillemaskinen er enkel og ganske traditionel, uden alt for mange features og bonusrunder. Efter du måske har spillet på automater, med masser af bonusrunder, free spins og masser af regler, så kan det være ganske dejligt at nyde spillemaskinen Tivoli Bonanza. Her går det ikke så stærkt, men derimod kan der vindes giganter af grønne tal til bankkontoen.\nMed denne maskine kan du få fest og dans hjem i dine omgivelser, lige når det passer dig. Med 4 fantastiske progressive jackpots kan det blive en ganske sjov aften. Disse jackpots er op delt i; Tivoli Jackpot, Sweet Jackpot, Diamond Jackpot og 3-Scoops Jackpot.\nLæs vores Tivoli Casino anmeldelse.\nVind jackpotten på Tivoli Bonanza\nDer er som sagt 5 hjul med 9 gevinstgivende linjer, hvor klassiske symboler såsom 7-taller, klokker, hestesko, firkløvere, karruselheste, luftgynger, slikkepinde og vaffelis tøffer rundt. Det bedste betalte symbol er 7-tallet, hvor der gives 3.500 gange igen ved fem ens symboler.\nDiamanten er et scattersymbol og behøver ikke at være placeret på en gevinstlinje, men ved 2, 3, 4 eller 5 symboler ganges din gevinst med op til 400 gange igen. Jo højere indsats og jo flere gevinstgivende linjer du aktivere, jo flere gevinster har du i kikkerten. For at vinde den helt store jackpot på 10 millioner kroner, skal du spille med maksimalt indsats.\nSymbolet fyrværkeri giver den helt store spænding! Da dette symbol sørger for at du tager fra maskinen med en fyldt bankkonto. Ved at have 3 fyrværkeri symboler på en gevinstlinje vindes 3-Scoops Jackpot, ved 4 fyrværkeri symboler vindes Sweet Jackpot, ved 5 fyrværkeri symboler vindes Diamond Jackpot og sidst men ikke mindst med 5 fyrværkeri symboler på den 9. gevinstlinje, frigives den helst store jackpot på 10.000.000 kroner!\nSe også vores Tivoli Casino bonuskode.


Protective Nourishing Gel - Unique Clinique\nProtective Nourishing Gel\nVelegnet som beskyttelse af huden mod den udtørring der opstår ved ophold i f.eks. kontorer og butikker, hvor huden påvirkes af edb-skærme, neonlys og aircondition, som er faktorer der ælder huden hurtigere end normalt. En daggelé der udover at virke beskyttende også er fugtgivende. Optages øjeblikkeligt af huden. Huden føles glat og smidig. Indeholder honning og vitamin E.\nVarenummer (SKU): MD30 Kategorier: Ansigt, Dagcreme, Medex til mænd, Til ham


En IAS field-disseminator er et medlem af IAS, der støtter foreningen, ved at hjælpe andre med at blive medlemmer eller til at gå videre til deres næste medlemskab eller IAS-status. Programmet er baseret på det succesfulde program for field-medarbejdere (FSM) i alle Scientology kirker, som er skabt af L. Ron Hubbard.\nSom IAS-medlem kan du deltage i dette program, uanset dit færdigheds- eller uddannelsesniveau.\nNår du bringer en person eller sender en person ind for at se den lokale medlemskabsofficer, eller til et kontinentalt medlemskabskontor til en briefing, fundraising-interview eller for at deltage i en IAS-event, er du berettiget til at modtage en fundraising-provision på 5 % for ethvert medlemskontingent eller bidrag, der er modtaget af personen som et direkte resultat af dette besøg.\nEller hvis du er en person, der allerede disseminerer og er fortrolig med emnet, kan du personligt briefe folk om formålet med og resultaterne fra IAS og være direkte med til at indsamle deres medlemskontingenter eller bidrag. Når du gør det, er du berettiget til at modtage op til 10 % i provision for de beløb, du har indsamlet.\nDer er tre niveauer af IAS field-disseminator: provisorisk, permanent og professionelt.\nPå hvert niveau vil du blive forsynet med redskaber og øvelser, til at give dig større ekspertise. Medarbejderne i de kontinentale medlemskabskontorer står klar til at hjælpe dig.\nAt være field-disseminator er en af de mest givende aktiviteter, der findes. Tusinder af IAS-medlemmer har til dags dato taget denne kampagne til sig som deres formål i livet – mange har endda gjort den hjælp til deres livsopgave.\nSom IAS field-disseminator, påtager man sig ansvaret for at oplyse andre eller til at bringe andre ind for at blive oplyst, med det formål at gøre dem til medlemmer eller til at rykke dem op i deres æresstatus. Det er en rolle, der både er enkel og tilfredsstillende.\nSlut dig til DET AKTIVE HOLD. Bliv IAS FIELD-DISSEMINATOR\nKontakt dit lokale medlemskabskontor i dag for mere information eller klik her for at komme i gang nu.\nKlik her for at tilmelde dig som IAS field‑disseminator.\nKlik her for at gøre krav på din provision som IAS field‑disseminator.\nDet at være en field-disseminator betyder, at man får andre til at se, at IAS ER svaret på at få LRH teknologi ud til verden. Det er beslutningen, de tager, om at støtte DEN gruppe, der gør mest for at beskytte og fremme Scientology rundt om i verden – IAS. Det er at lave ægte gruppemedlemmer. For DET er IAS’ virkelige styrke. Vores styrke og indflydelse er direkte forbundet med antallet af engagerede medlemmer, vi har. Så at skabe flere medlemmer er det, der giver mig min drivkraft og har gjort det fra begyndelsen. Når det kommer til stykket, er dét, hvad det hele drejer sig om. – T.C. FLORIDA, USA\nIAS er en global bevægelse. Jeg indså, at hvis jeg brugte mine evner og færdigheder i denne gruppe, kunne jeg skabe den optimale indflydelse, som den jeg er ... Rent ud sagt, nu, når jeg begynder mit syvende år som en fuldtids field-disseminator, bliver den indflydelse stadig virkeliggjort af mig. Den vokser dagligt, idet IAS trænger igennem med dens kampagner og programmer, dybere og dybere ind på denne planet, i det største og mest effektive forsøg på at redde menneskeheden, der nogensinde har fundet sted nogetsteds. – T.F. LOS ANGELES, USA\nDet, der drev mig til at blive field-disseminator i IAS, var det formål, at jeg personligt bliver nødt til at hjælpe denne planet og bringe Scientology ud til alle, overalt. jeg føler, at IAS er er den hurtigste og mest effektive måde til at hjælpe menneskeheden og sikre fremtiden for Scientology! Når jeg opfordrer folk til at hjælpe og støtte IAS, føler jeg, at jeg gør noget effektivt for denne civilisation. – A.B. ITALIEN\nJeg vil have en bedre verden, en lysere fremtid for alle – og IAS skaber ALLE de programmer, der kan og er med til at gøre den fremtid mulig. På grund af alle de mennesker, jeg personligt har talt med på vegne af Scientology og IAS, har jeg så mange venner, virkelige venner, over hele verden. Hver gang jeg får en scientolog til at blive livstidsmedlem, glæder det mig enormt meget, da jeg får de samme wins, som personen selv får. De bliver altid mere duelige, efterhånden som de øger deres ANSVAR på deres otte dynamikker. – J.P. LOS ANGELES, USA\nDette er det største spil i universet – at garantere Scientologys fremtid! Da jeg læste bogen Introduktion til Scientology Etik og kom til sætningen ”det største gode for det største antal dynamikker ...”, tænkte jeg meget over det. Hvilket slags spil kunne det være? Endelig fandt jeg det: at være en IAS field-disseminator. – A.K. UNGARN\nJeg blev IAS field-disseminator, fordi jeg så med mine egne øjne, at det, der forandrede mit land 180 grader, var IAS-sponserede kampagner. Jeg vil have det ud til hele planeten! – M.L. COLOMBIA\nJeg blev field-disseminator, fordi jeg ønskede at spille en aktiv rolle i at hjælpe med at ekspandere gruppen, der leder vejen frem for at håndtere denne planet og skabe en OT civilisation! – S.R. NEW YORK, USA


JAGTEN PÅ ET MOVING TARGET • Hvis det ikke er held, hvad fanden er det så?\nVi er nået til det tredje af de fem trin mod det at Signaturpræstere. Første trin var det at Drømme stort, faktisk så stort at det ikke var dig der havde fat i drømmen, men drømmen der havde fat i dig. Andet trin gik på din Koncentrationsevne, eller mere lavpraktisk at du disciplinerede dig selv til hele tiden at have energi nok til at gennemføre dine langsigtede planer. Nu er vi så nået til det tredje trin, din Motivation. Her får du et lille kig ind i nogle af pointerne fra min nye bog “Hvis det ikke er held, hvad fanden er det så?” som udkommer til november. Enjoy…og del endelig artiklen hvis du kender nogle der ville få glæde af den (tak).\nMOTIVATION ER PERSONLIGT\nSpørg dine venner, og de vil fortælle dig, hvor skønt det føles at være motiveret, men lyt nøje efter og du vil høre, at de beskriver følelsen forskelligt. Der findes ikke en one-size-fits-all-løsning på, hvad der motiverer. Nogle vil fortælle, hvordan de glemmer tid og sted, mens andre vil tale om en stolthed, der banker i brystet. Du vil få vidt forskellige beskrivelser. Pointen her er, at motivation er personlig. Det, der får pulsen op hos dig, kan virke helt modsat for sidemanden, så du skal forberede dig på, at motivation er din sag, og derfor også oversætte alt om motivation til det der giver mening for dig.\nÉn ting kan alle dog være enige om, og det er, at vi er motiveret, når vi har fundet et mål, der har stor værdi for os, og samtidig føler, vi har en realistisk chance for at nå det. Vi kan være meget og lidt motiveret, men for at motivationen skal være højest mulig, skal målet, vi går efter, føles vildt vigtigt, og det skal lige netop føles inden for rækkevidde, og ikke som en utopisk drøm. Der er altså en balance mellem Værdi og Forventningen til at nå dit mål, der er vigtig.\nDet at være motiveret, er en følelser, der er værd at stræbe efter. Det er som at tænde for dit eget indre kraftværk, og den leverer den energi, lyst og vilje, der er så afgørende for at kunne Signaturpræstere. I min bog er der flere pointer omkring motivation – du får lige fire her:\n1. DIN PRIMÆRE MOTIVATIONSKILDE ER IKKE DERUDE ET STED, MEN DERINDE ET STED. Der er forskel på indre og ydre motivation, og hvis dit mål er at Signaturpræstere er det de indre motivationsfaktorer du skal satse på. Det kan være følelsen af, at du forbedrer dine evner, at du kan styre din udvikling, at du mestrer en færdighed, den tilfredshed det giver at kunne mere og mere etc.. Hvis du skal drive det til noget ekstraordinært skal du fokusere mest på den indre motivation.\n2. BRUG ENERGI PÅ AT SÆTTE DE RIGTIGE MÅL. Det lyder måske logisk, men mange sætter enten deres mål for lavt eller for højt. Det er der mange grunde til. Nogle sætter for lave mål, for ikke at skulle leve op til noget de kun måske kan indfri. Andre sætter for høje mål, fordi de så får stor opmærksomhed fra omverdenen. Der er mange flere årsager til ikke at ramme præcist end de to, men vi kan ikke bare regne med at man kender sit eget niveau. Mange har aldrig før givet sig helt ud, og ved derfor heller ikke hvad de reelt kan præstere. Når du sætter mål skal du dels kende dit niveau i dag, dels vide hvor langt ude du kan sætte pejlemærket og stadig nå det. De to punkter er afgørende.\n3. DEN SÆRLIGE INDRE SAMTALE. Den du taler mest med er dig selv. Selv lige nu hvor du læser disse linjer har du en samtale med dig selv. Du tænker måske over om du er enig eller uenig, hvordan du kan implementere pointerne, eller måske læser du linjerne med øjnene men er et helt andet sted i tankerne. Helt kort kan man sige at du skal sørge for at din indre samtale griber dig i at gøre de rigtige ting. Den skal være positiv, og du skal kigge efter det der virker for dig. Hav et sæt morgenspørgsmål som primer dig til en bedre dag, eller aftenspørgsmål til at sove på. Gode tanker er for hjernen hvad god motion er for kroppen, og de spørgsmål du stiller dig selv, bliver også dem der definerer hvad du tænker over.\n4. GØR NOGET VED DIN TVIVL. De bedste tvivler også. De er ikke født med en hjerne der er større, ekstra ben og arme eller andre fordele. De er helt almindelige mennesker der bare gør ualmindelige ting. En af dem er deres måde at håndtere tvivl på. De ved, at det eneste tvivlen ikke kan hamle op med er (…da da….trommehvirvel)…handling. Så længe du ikke afprøver det du er i tvivl om, har du al mulig grund til at være i tvivl, men hvis du handler får du dit svar. Når du gør noget og får et svar kan din tvivl ikke overleve. De bedste sætter handling bag når de tvivler.\nEt sidste ”fif” herfra er, at du hele tiden skal sætte nye mål. Du skal altså sætte nye mål før du når de gamle. Det kan lyde som om du så aldrig rigtig kommer i mål, tænker du måske. Men hver gang du når et af de gamle mål, har du mulighed for at gribe dig selv i at være godt på vej. På den ene side bliver du ved med at sætte nye mål, og på den anden side kan du løbende glæde dig over at klar tidligere mål, du har sat. Du fejrer, anerkender, markerer, nyder, taler om og highlighter, når du klarer et tidligere sat mål, og samtidig er du godt i gang med at strække dig efter nye højder. Du undgår også det tomrum, du ellers risikerer at stå i, når du krydser målstregen. Mange lysende talenter stopper deres karriere alt for tidligt i sportens verden, og det samme har jeg set i erhvervslivet. De takker af og er pludselig ude af billedet. De stopper ikke, fordi de nåede deres mål, men fordi de glemte at sætte et nyt. Følelsen af ”hvad så nu?” sniger sig ind på dem, og midt i sejrsrusen står de og har ikke mere at gå efter. Det må ikke ske for dig, så husk hele tiden, at det er et moving target, du jagter.\nDer er naturligvis meget mere i bogen (tjek www.hvisdetikkeerheld.dk), men den udkommer først til november. Jeg håber i mellemtiden at have sat en tanke eller to i hovedet på dig. Hvis det er lykkes, skal du bare respektere den nok til også at handle på den. God arbejdslyst.\nOm en uges tid kommer næste artikel i rækken. Den handler det om Trin 4 – Fokus.


Et spark i røven kan øge salget - Profzone\nHører du til en af dem der føler at der ikke rigtig sker noget med forretningen? Du føler at du gør alt det rigtige og alligevel udebliver salget.\nSom tommelfingerregel kan folk ikke lide at blive solgt til, men de kan godt lide at købe. Jeg har selv fulgt en metode der er meget brugt i USA, som især Bob Burg har skrevet meget om i sin bog “Endless Referrals”. Den er effektiv – meget effektiv. I bund og grund går det ud på at sælge dig selv i stedet for dit produkt, det vil i den sidste ende give folk lyst til at købe hos dig.\nMin erfaring ved at benytte denne metode fremfor traditionel kanvas er at jeg får møder med stort set alle jeg ringer til. Så det vil jeg naturligvis fortsætte med, men hvis jeg kun dyrker relationer, så bliver jeg aldrig andet end en flink fyr, som ingen egentlig ved hvad laver.\nHvis du kun dyrker dine relationer og dine netværk, men glemmer at bruge dem kommercielt, så opnår du aldrig at sælge. Hvorfor? Fordi folk ikke ved hvad det er du sælger. Derfor har du brug for at komme ud af din komfortzone og begynde at vise dit netværk hvad du laver.\nEssensen i denne artikel er at øge salget ved at komme ud af sin komfortzone og gøre det der skal gøres for at sælge. At dyrke relationer er ikke nok, de skal også bruges. Det svarer til at du dyrker gulerødder i haven og smider dem væk til efteråret; gulerødderne skal bruges, ellers har du spildt din tid.\nDu viser dit netværk hvad du laver ved at fortælle historierne om hvad du laver og hvad du kan. Du kan sende målrettede tilbud ud til udvalgte potentielle købere i netværket. Udform idéer og projekter der giver andre værdi. Tilbyd foredrag eller events. Du skal ud over scenekanten – ud af din komfortzone.\nDu er nødt til at finde balancen mellem relationsdyrkelse og salg.\nDet er svært at komme ud af denne komfortzone, for det kan godt være lidt skræmmende at sælge til sine relationer. Ofte er disse relationer venner eller gode bekendte. Mennesker søger tryghed og derfor kan det være svært selv at tage sig sammen til at gøre det der skal gøres. Vi har brug for et stort spark bagi for at komme videre – det har jeg i hvert fald!\nDer kommer ikke nødvendigvis nogen og giver dette spark frivilligt, for det kræver mod at være så ligefrem og det er ikke alle mennesker der kan tåle et spark. Jeg mødtes med en gammel succesfuld ven i går og han gav mig et ordentligt venskabeligt spark og det fik mig til at se at nogle ting kan jeg ikke selv klare – jeg må have hjælp.\nJeg vil tage skridtet og få en professionel til at give mig et velanrettet spark og holde mig til ilden. Jeg har fundet en coach der passer til min stil og temperament. Det koster ca. 600 kr. pr. session, men det er investeringen værd.\nEr du også i en komfortzone du gerne vil ud af? Hvad venter du så på? Find en coach der kan hjælpe dig! Nu!


Jerntilskud til gravide » Læs 5 gode råd om jerntilskud og graviditet!\nNår du er i lykkelige omstændigheder vil du ofte rette tankerne mod de mange faktorer, der kan sikre dig et vellykket forløb under graviditeten, ved fødslen og tiden derefter. Mange kvinder i den fødedygtige alder har en lav jernstatus. Et jerntilskud hører derfor til blandt de vigtigste anbefalinger til gravide, da jernbehovet hos den vordende mor og det kommende barn stiger mærkbart gennem hele graviditeten.\nJernbehovet bliver større under graviditeten, da både foster og moderkage har brug for jern. Samtidig øges mængden af røde blodlegemer hos den gravide med omkring en femtedel i forhold til før graviditeten, hvilket som minimum fordobler behovet for jern under graviditeten*.\nUnder graviditeten er det vigtigt at få jerndepoterne fyldt godt op og sikre, at de er fyldte under hele forløbet for at undgå jernmangel. Sundhedsstyrelsen anbefaler således gravide at tage et jerntilskud fra 10. graviditetsuge**, og fortsætte under resten af graviditeten, hvor barnet især fra uge 20 og frem til fødslen vokser sig stort og "fødedygtigt".\nImidlertid holder mange gravide sig tilbage for at tage jerntilskud grundet frygt for bivirkninger som kvalme, forstoppelse og andre mavegener. Det kan vise sig at være et uheldigt valg for den gravide kvinde, fortæller mangeårig forsker i jernstofskiftet overlæge Nils Milman:\n– Nogle vordende mødre kan udvikle jernmangel eller en lav blodprocent, hvis de får for lidt jern under graviditeten. Det kan medføre generelle symptomer som træthed, uoplagthed, nedsat fysisk ydeevne, nedsat koncentrationsevne og psykisk ustabilitet. Tilmed kan jernmangel i graviditeten give risiko for en for tidlig fødsel og et barn med lav fødselsvægt – samt risiko for at barnet kan udvikle jernmangel og lav blodprocent i det første leveår, da barnet kommer til verden med ingen eller meget små jerndepoter.\nMindste effektive dosis\nNils Milman fortæller, at jern er et livsnødvendigt mineral, som kroppen bl.a. bruger til at danne det røde protein hæmoglobin i de røde blodlegemer samt myoglobin, som binder ilten i musklerne. Hæmoglobin transporterer ilt fra lungerne ud til alle kroppens celler, og i den proces er jern nødvendigt, for at ilttransporten kan fungere optimalt. Når den gravide tager jerntilskud er det vigtigt at ramme den rette dosis:\n– I for store doser er jern skadeligt for kroppens celler, da jernet øger dannelsen af frie radikaler, som kan skade cellernes DNA. Derfor er det afgørende at finde frem til den mindste, effektive dosis, som kan forebygge jernmangel og jernmangelanæmi hos gravide. Den mindste effektive dosis vil desuden mindske eventuelle bivirkninger som kvalme og forstoppelse, pointerer Nils Milman på baggrund af sin mangeårige forskning.\nPå apoteket står personalet klar til at besvare spørgsmål om graviditet, jerntilskud, dosering og indtag. Apoteket tilbyder jernpræparater til netop dette formål:\n– Vi oplever mange gravide, som efterspørger viden om jerntilskud. Vi anbefaler generelt alle gravide at tage et dagligt tilskud fra den 10. graviditetsuge og frem til fødslen. Vi spørger ind til den enkeltes situation og vurderer hvilket produkt, som passer bedst dertil – og oplyser om den rette dosering, om hvornår og hvordan produktet skal indtages og om der eventuelt kan opstå bivirkninger, udtaler apotekspersonalet.\nGode råd om jerntilskud og graviditet\nTag et jerntilskud fra 10. uge i graviditeten, jvf. anbefaling fra Sundhedsstyrelsen\nJerntilskud optages bedst sammen med et glas frugtjuice, som indeholder C-vitamin – fordi jernoptagelsen netop øges af C-vitamin\nKaffe, te, mælkeprodukter og kalktilskud (kalktabletter) må ikke tages sammen med jerntilskud, da de alle hæmmer optagelsen af jern\nHvis du har en historik med jernmangel og er gravid bør du tale med din praktiserende læge om korrekt dosering af jerntilskud\nSøg råd og vejledning på apoteket om valg af det rette produkt\nKilder: www.netdoktor.dk, www.sundhedsstyrelsen.dk og www.sundhed.dk (Patienthåndbogen).\n*Se artiklen "Jern og graviditet" af speciallæge Marianne Christiansen på www.sundhed.dk (Patienthåndbogen), sidst fagligt opdateret 18. maj 2015.\n**Se artiklen "Kost og kosttilskud" på www.sundhedsstyrelsen.dk (sidst opdateret den 21. januar 2016).


Blød og behagelig trøje til børn.\nØkologisk uldkjole med fint broderi.\nFineste uldkjole til baby.\nBlød og åndbar uldtrøje designet til sport og outdoor.\nSmart og funktionel trøje til herre med 1/3 lynlås.


Vraget dansker overvejede makkerskab med malaysisk OL-sølvvinder - TV 2\n10. okt. 2017, 18:46\nJoachim Fischer (th.) overvejede, om OL-sølvvinderen Goh Liu Ying (nr. to fra venstre) kunne være en ny makker i mixeddouble. Den mulighed har han dog igen set bort fra. Foto: BAZUKI MUHAMMAD / Scanpix Denmark\nJoachim Fischer skal have en ny makker i mixeddouble efter bruddet med Christinna Pedersen. I den proces dukkede en OL-sølvvinder op i overvejelserne.\nHan er sidder ude med en brække ankel. Han bliver snart 39 år gammel. Han har lige mistet sin makker i mixeddouble, som han har vundet 13 Superseries-titler samt OL-bronze og VM-bronze sammen med.\nI den situation måtte Joachim Fischer tænke kreativt. Og her faldt tanken på en damespiller fra Malaysia, der vandt OL-sølv i Rio sidste år.\nHun hedder Goh Liu Ying og er 28 år gammel. Skulle Joachim Fischer fortsætte sin karriere med en udenlandsk makker, så kunne den skadesplagede Goh, der ligeledes står uden makker have været en mulighed.\n- Det skal være en (udenlandsk makker, red.), der er på top-top klasse, fordi du kan ikke vinde en double, hvis den anden person ikke også har et rigtig, rigtig højt niveau. Og den eneste, jeg havde nået at kigge lidt på, det var Goh fra Malaysia, som også har været knæskadet og stod uden makker, siger Joachim Fischer til TV 2 SPORT.\nMen det mulige makkerskab med Goh Liu Ying, som Joachim Fischer og Christinna Pedersen i øvrigt slog i finalen ved Malaysia Open i 2013, nåede aldrig at blive konkret.\nDertil var ønsket om at spille med en dansk makker for stort. Og efter det afsluttede makkerskab med Christinna Pedersen, har Joachim Fischer og Badminton Danmark nu fundet en ny plan.\nIntet navn på ny makker endnu\nDet er endnu uvist, hvem Joachim Fischer kommer til at spille sammen med, men det bliver altså en dansk damespiller.\n- Jeg har lagt nogle ting frem for dem (Badminton Danmark, red.), som jeg synes kunne være interessante. Og det kunne de egentlig også godt se. Og lige nu er det noget, vi holder lidt for os selv. For hvis der skal andre personer – som der skal i en doublekonstellation – med ind over, så skal de jo også have det at vide, siger Joachim Fischer.\n- Når man er dansker og har været med til OL to gange, så er man jo dansker helt ind bagved. Og så vil man også gerne præstere sammen med en dansker. Så man vil selvfølgelig også gå rigtig langt for så at spille med en dansker, siger Joachim Fischer.\nSelvom Fischer først i denne uge får den støtteskinne af, som de seneste tre uger har erstattet den gips, der de første tre uger efter operationen gav ham store smerter, så er han sikret gode muligheder i et comeback til verdenseliten.\nLigesom herresinglespilleren Jan Ø. Jørgensen, så har Fischer fået en såkaldt ”protected ranking”, der betyder, at han beholder de point, som han har spillet sig til sammen med makkeren Christinna Pedersen i op til et år.\n- Vi har siddet og regnet lidt på det, og der er nogle muligheder. Det taler heller ikke for at komme for hurtigt tilbage på banen. Fordi jo længere tid, jeg er ude, jo længere tid har jeg de point i den anden ende.Jeg får halvdelen af de point, som Christinna og jeg har lige nu. Og som det ser ud lige nu, så er det nok til at ligge nummer 25 i verden, siger Joachim Fischer.\nHan og en ny makker uden point vil altså kunne komme ind i de allerstørste turneringer i de første tre måneder af deres makkerskab via de point, som Fischer tager med fra makkerskabet med Christinna Pedersen.\nI første omgang satser Joachim Fischer på at være tilbage i fuld træning til december. Herefter vil han lægge en plan for, hvornår han gør comeback i turneringer.


[Ekspertpanel] Fremtidens by sat på spidsen - Teknologi og udvikling\nSmart City Vi har adspurgt eksperter i forskellige brancher inden for "Smart City" for en snak om deres syn på fremtidens by.\nAnders Hald Simonsen, Team Leader, Risk Management, Atkins\nHvordan kan førerløse køretøjer fremme Smart Cities?\nDer er en åbenlys mulighed for at intelligente, selvkørende køretøjer kan indgå som et vigtigt, integreret element i Smart Cities. Udover at frigøre tid for dem, der skal transporteres, kan køretøjet også udvikles til at levere meget større værdi og add-on services til brugerne i den tid, der frigøres – det behøver ikke kun være et transportmiddel. Det er næsten kun fantasien, der sætter grænser her.\nEr det svært at få projekter med førerløse køretøjer godkendt i Danmark?\nLovgivningen på området er stadig forholdsvis ny og de første projekter er på vej igennem godkendelsesprocessen. Der er en del forskellige aktører involveret, bl.a. en uafhængig assessor, politiet, Vejdirektoratet, Færdselsstyrelsen samt transport-, bygnings-, og boligministeren. Det er klart, at det tager noget tid og stiller nogle krav til ansøger. Når de første projekter er kørt igennem processen, og busserne faktisk beviser deres værd ude på vejene, er jeg overbevist om, at det bliver betydelig hurtigere og billigere at få nye projekter sat i drift. Både fordi vi får driftskilometre som dokumentation for sikkerheden, og fordi alle aktører kan optimere deres indsats.\nHvad anser du som den største kommunale udfordring i forhold til at få selvkørende køretøjer ud på vejene?\nDer er kæmpestore muligheder for den kommunale sektor i at servicere deres borgere bedre og billigere med selvkørende køretøjer. Lige nu er den største udfordring nok at skulle igennem godkendelsesprocessen med en uafhængig assessor og myndighedsgodkendelse. Det kræver nogle kompetencer inden for f.eks. risikostyring og -analyse, som alle kommuner ikke nødvendigvis ligger inde med selv. På sigt er jeg sikker på, at lovgivningen bliver mere smidig. Lige nu har vi en lidt striks lovgivning, men når først sikkerheden begynder at blive bevist gennem de første ruter, tror jeg lovgiverne vil gøre det meget enklere at få sat f.eks. en selvkørende bus i drift.\nThomas Filyo, Chief Technology Officer, GreenTrapOnline\nMange virksomheder skal overfor nationale kontrolenheder og internationale kunder dokumentere tilstedeværelsen af gnavere - eller endnu bedre - fraværet. Når detektionen sker øjeblikkeligt, kan omkostningstunge konsekvenser minimeres.\nAt finde en standard for datakommunikation bliver en kompleks opgave. Fælles for alle radiobaserede teknologier er, at de deler det samme transportmedie - luften. I de enkelte frekvensbånd er båndbredden ikke uendelig. Vi kender eksemplet, når mobilnettet går ned, hvis mange telefoner anvendes ét sted.\nKim Bleshøy Nielsen, Direktør & Partner, Intertisement\nHvordan kan kommunerne arbejde mere strategisk med digitale værktøjer til udvikling af byen?\nVisuelle eksempler og tidlig borgerinddragelse bliver vigtige end nogensinde før. Vi skal flytte vores inspiration fra skrivebordet og ud i virkeligheden, arbejde med borgerne og se den levende kontekst. Kommunerne skal skabe bedre indsigt og forståelse - både for de områder, der involverer borgernes dagligdag, men også de skjulte installationer, som sikrer mod regnskyl m.m. Dette gælder både for ekstern og intern kommunikation.\nFørerløse busser med sikkerheden i top\nFremtidens by er i højere grad digital og computerstyret, men teknologien åbner også for et nyt trusselsbillede fra fremmede stater og cyberkriminelle, som man skal holde sig for øje, siger sikkerhedsekspert Thomas Kristmar.\nDen globale bilpark er en sovende ressource, der i de kommende år vil blive udnyttet af kommuner, byer og kommercielle virksomheder.


Hvordan håndteres en urinprøve\nVed mistanke om urinvejsinfektion vil vi gerne have en urinprøve til undersøgelse for bakterier m.m.\nDet er vigtigt for kvaliteten af undersøgelsen, at urinprøven behandles korrekt, inden vi får den til undersøgelse. Om muligt skal man holde sig i minimum 2 timer. Kan dette ikke lade sig gøre, gør man det så godt som muligt og oplyser os om, hvor længe man har kunnet holde sig.\nMan skal lave en "midtstråleurin". Dvs. den første del af vandladningen lader man komme i toilettet. Ca "midtvejs" i vandladningen lader man vandet i prøveglasset, som skal være et helt rent glas ( bedst med et glas fra apoteket eller fra os). Herefter anbringes glasset i køleskab, indtil vi kan modtage prøven.\nDer er også mulighed for at lave urinprøven hos os, hvis man ikke har et egnet glas.\nVi vil straks ved modtagelsen af prøven undersøge den ved stixundersøgelse. Ved behov for yderligere undersøgelse vil vi lave en dyrkning for bakterier og evt. en såkaldt resistensundersøgelse, som kan vise, hvilken medicin, der egner sig bedst til bekæmpelse af infektionen. I nogle tilfælde kan du få udleveret medicin til det første døgn, i andre tilfælde er det mere hensigtsmæssigt at afvente svaret på dyrkning dagen efter


Crash Pack Til Syma X8sw X8sc Rc Quadcopter Tilbehør Propel + Protective Cover + Landing Skid Tilbud \_ Misc < www.reikiskolendanmark.dk\nTags: crash, crash beskyttelse, Billige nedbrud, Høj Kvalitet crash beskyttelse.\nVarenavn: Crash Pack Brug: reservedele til syma X8SW X8SC quadcopter\nPropeller * 1 Sæt\nBeskyttende Cover * 1 Sæt\nLanding Skid * 1 Sæt\n1. Vi accepterer følgende betalingsmetoder. Kontakt os, hvis du ønsker at bruge disse betalingsmetoder .\n2. Fuld betaling skal ske inden 20 dage efter at placere din ordre, eller ordren vil blive ugyldige eller annulleres af systemet.\n3. Vi vil sende varen inden d elivery tid efter den fulde betaling er blevet bekræftet. Hvis betaling ikke er tilgængelig, vil din ordre automatisk blive lukket.\n4. Vi normalt sender ordrer via Sigapore EMS, Singapore Indlæg,som kan transportere produkter med lipo batterier. Men vi har også brug EMS,Kina Post, luftpost,Sverige Indlæg,Malaysia Indlæg,HongKong Indlæg osv.\n1. RC helikoptere/quadcopters /biler før afsendelse er nøje overvåges for at sikre, at de er i perfekt stand.\n2. Vi accepterer vende tilbage,Men en ll retur punkter skal være i sin oprindelige betingelser, herunder kasse og tilbehør. Mænd lavet fejl er ikke garanteret,sådan er ødelagt, ridset, og så videre.\n3. Du bedes kontakte os, før du returnerer varer, fordi vi ikke acceptere returnerede pakker uden at kende årsagen.\nOnline Tid: 9:00 - 24:00(Beijing-Tid)\nVi er en ærlig sælger på www.reikiskolendanmark.dk. Alle vores varer kommer fra Kina, med høj kvalitet.\n1. Da din feedback er meget vigtigt for vores virksomheds udvikling, vi oprigtigt opfordre dig til at lade positiv feedback til os, hvis du er tilfreds med vores produkt og service.\n2. Du bedes kontakte os, før de forlader nogen negativ eller neutral feedback. Vi vil arbejde med dig for at løse eventuelle problemer.Tak for din forståelse.\npasser til: SYMA X8SW X8SC\nElement Navn: Crash Pack\nLoft-industriel retro strygejern, sort, rund pendel spisestue, soveværelse bar Hængende Lampe Dekorativ Belysning E27 Edison Pæren


ADHD-land: november 2011\nUdover at finde på sjove og skøre idéer, er der også en anden ting jeg er rigtig god til. Nemlig at male Fanden på væggen. Jeg er faktisk så god til det, at det undrer mig at jeg endnu ikke er blevet opfordret til at søge et kunstlegat. Jeg maler den største, flotteste, mest frygtindgydende og farverige Fanden, man kan forestille sig. Måske er det fordi jeg færdes i kredse, hvor han ikke er videre velanset, for mit talent er ihvertfald endnu gået ubemærket hen.\nMen jeg er så bange for ikke at kunne fortsætte med at studere. Bange for at Københavns Universitet snart har fået nok af mig og mine evindelige sygemeldinger, snart ikke synes jeg er pengene eller tiden værd. For hvad skal jeg så gøre?! Næst efter sønnike er teologistudiet mit et og alt. Jeg ved godt det måske ikke altid har set sådan ud udefra, men de som kender mig, ved at jeg har en dybfølt interesse og kærlighed til faget. Jeg har bare været et kvaj! Jeg har truffet nogle knap så hensigtmæssige beslutninger. Men jeg har gjort det, fordi jeg har været styret af min angst. Og den er ved Gud ikke særlig rationel!\nEn af årsagerne til at jeg atter gik i krig med malerpenslerne, er at jeg fik at vide at det var for sent at søge dispensation til at tilmelde mig eksamen. Det er fair nok, da der er en del administrativ arbejde forbundet hermed. Men jeg havde håbet at jeg kunne tage en eksamen i januar. En eksamen som skulle vise at jeg var/er i stand til at gennemføre mit studie. En eksamen som skulle demonstrere at mine vanskeligheder er godt afhjulpet af min medicinske behandling. En eksamen som skulle få mig til at stå noget stærkere i min argumentation for, hvorfor jeg bør have bevilliget ekstra SU-klip. Uden den har jeg nemlig kun mine egne og H's ord på at jeg befinder mig i en ny og anderledes situation. Eksamen skulle have været mit trumpfkort.\nFor det ér anderledes nu. Tidligere har jeg blot været i behandling for de symptomer min udiagnosticerede ADHD gav mig. Nu er jeg i behandling for selve årsagen til mine vanskeligheder og det gør altså en væsentlig forskel.\nJeg er rent ud sagt ikke i super godt humør i øjeblikket...\nIndsendt af ADHD-land kl. 04.16 Ingen kommentarer:\nMidt mellem elektronik og småt brændbart\nEks-mand havde fået lejlighed til at låne en bil, til nogle praktiske gøremål. Han tilbød mig derfor ved samme lejlighed, lige at komme forbi og køre mig til genbrugspladsen, da jeg havde nogle ting som skulle kasseres.\nDer er noget terapeutisk ved at smide ud. Jeg kan godt lide det. Og jeg gør det med hård hånd. Det handler selvfølgelig også om, at når nu jeg i forvejen har så vanskeligt ved oprydning og rengøring, har jeg ikke brug for at mit hjem er overdynget med ting, som besværliggører processen. Så det var dejligt at komme af med sin defekte elkedel, sin batteri-samling, sin flækkede gulvspand og så videre. Endvidere huskede jeg endelig sønnikes aflagte og defekte roboraptor. Det er år siden han legede med den...\nPå genbrugspladsen bliver jeg dog en smule i tvivl om, hvor den skal kasseres og tænker at det er klogest at jeg lige forhører mig hos en medarbejder. Herved udspiller sig følgende dialog (citeret efter hukommelsen):\nMig: Hej! Jeg skal lige høre dig om noget. Jeg har sådan en elektronisk plastiklegetøjs..... (tager den ud af bilens bagagerum) .....\nMand: (afbryder) Bruger den batterier?\nMig: Ja, det har den gjort, men jeg har taget dem ud. Det er denne her! (Viser ham roboraptoren)\nMand: Ja, det er elektronik.\nMig: Ja, det tænkte jeg nok. (Smider roboraptoren i containeren) Tak for hjælpen!\nMand: Dem kender jeg godt. Dem har vi set mange af efterhånden...\nOg så kom jeg jo pludselig til at tænke på den jul, hvor alle drengebørn ønskede sig en roboraptor. Og så står man dér! Midt mellem elektronik og småt brændtbart og bliver en smule sentimental. Min lille dreng er slet ikke en lille dreng længere. Han er ved at blive en voksen mand.\nSkole-hjem samtalen gik i øvrigt okay, bortset fra at jeg væltede et plastkrus med røreskeer. Jeg har dog lovet sønnike, at jeg ikke vil gå i detaljer med hans vanskeligheder, her på bloggen. Det vil jeg respektere og lade den hvile der.\nNu skal jeg også hvile!\nØv altså! Nu gik det ellers lige så fint, med ikke at tænke for meget over det. Men jeg skulle selvfølgelig ikke have lov at slippe. Hvorfor i grunden også lave om på noget, som altid har "fungeret"? Møg-angst!\nMen jeg skal til skole-hjem samtale i morgen. Det var det som i gamle dage hed forældrekonsultation, men man er åbenbart gået væk fra at bruge ordet. Den slags fine og stive betegnelser går jo ikke an, da det udsender autoritære signaler. Navnet er sådan set også ligegyldigt. I min bog hedder det nemlig ikke andet end du-skal-have-at-vide-at-vi-synes-du-er-en-dårlig-mor samtale. Der er selvfølgelig tale om en fortolkning kørt fuldstændig ud af propositoner. Hvis jeg var så dårlig en mor, var sønnike nok blevet taget fra mig forlængst. Derudover er det jo samtaler alle forældre bliver tilbudt. Men det er nu engang sådan jeg har det med dem.\nJeg har som sagt allerede tippet min søn til (også) at have ADHD og endda i noget mere alvorligere grad end sin mor. Jeg har også bedt om at få ham i udregning gennem skolepsykologen, som jeg så håber vil sende ham videre til en børne/unge psykiater, da jeg tænkte - og har hørt - at det ville gå hurtigere, end hvis man fik en henvisning fra egen læge. Men jeg har altså ikke hørt noget endnu.\nBottomline er at min dreng ér speciel og alle dage har været det. Nu taler jeg selvfølgelig ikke speciel på den der mor-agtige måde, for selvfølgelig er han det! Fuldkommen perfekt og smukkere og klogere end de fleste. (Det er dog ikke kun en mor-ting. Det ér også en objektiv sandhed!) Men han har visse vanskeligheder med sin motorik, opmærksomhed, koncentration og (korttids-)hukommelse. Klassiske ADHD-vanskeligheder, men af den indadvendte-type, som er svær at diagnosticere.\nDisse vanskeligheder bliver altid påpeget ved forældrekonsultationer skole-hjem samtaler, med en formaning - ja, undskyld ordvalget, jeg tror det er en arbejdsskade... Forslag er måske et bedre ..... forslag - om at hjælpe og støtte ham til at huske lektier, gymnastiktøj, hue og halstørklæde, de rigtige bøger og den slags. Samt at jeg skal huske at tjekke skolens intranet. Og det vil og gør jeg da også så godt jeg nu kan. Men der er bare to ting ved det:\n1. Drengen har ADHD (I'm certain!), så lige meget hvor meget jeg hjælper ham, vil det nok aldrig blive helt godt.\n2. Jeg har ADHD, så selvom jeg har de bedste intentioner om at hjælpe og støtte mit barn, glemmer jeg selv rigtig meget. Jeg gør det ikke med vilje. Men nogle gange smutter den bare. Det er ikke fordi jeg ikke er interesseret i hans skole eller i at han får lavet sine ting. Slet ikke! Mit fokus ligger bare et andet sted (Læs: På at vi har det hyggeligt og sjovt og får noget ordentlig at spise. Madpakke har jeg af en eller anden grund altid husket...).\nMen når disse ting bliver nævnt, bliver det i mit hoved oversat til: Vi synes du er en dårlig mor! Men det véd jeg jo godt, at jeg ikke er. Jeg er ikke perfekt - bevares! Men jeg forstår min søn bedre end de fleste (bloggens navn burde være et clue... ;o)). Vi lever ikke af citronmåner. Han kommer i bad hver dag. Jeg prøver at sætte mig ind i hans interesser (World of Warcraft... Er det et andet navn for Minestryger?) og så synes han jeg er røv-pinlig, når jeg går rundt i Netto i lyserøde joggingbukser og nynner salmer af Grundtvig (det forstår jeg så ikke helt... ;o)). Det lyder i mine ører som et rimeligt sundt mor-barn-teenager forhold. Men sagen er den nok den, at jeg aldrig rigtig kommer til at tro på, at de synes jeg er god nok, førend jeg får overrakt trofæet som Årets Mor. Og det tror jeg desværre er blevet sparet væk...\nMen nu gik det ellers lige så godt... Rigtig godt, faktisk! Jeg har med min diagnose, fået en forklaring på mine vanskeligheder. Når jeg glemmer at tjekke intranet og lektier, eller at aflevere tilmeldingen til ...(et vilkårligt arrangement)... er det ikke fordi at jeg er en dårlig mor, men fordi jeg har ADHD. Forstå mig ret, det skal selvfølgelig ikke blive - eller være - en undskyldning, for ikke at gøre tingene. Og det er det heller ikke! Men det hjælper mig til ikke længere at slå mig selv i hovedet, hvis det glipper. For jeg véd jo godt at det ikke er med vilje. Men før jeg kendte til årsagen, prøvede jeg at forklare det på anden vis. Og engang imellem virkede dårlig-mor-hypotesen faktisk som en plausibel forklaring. Det var disse tanker, jeg egentlig troede jeg havde fået bugt med. Men så besluttede den møgskede til Fru Angst alligevel lige at komme på uventet visit, tidligere i dag. Gad vide om det mon nogenside får en ende?\nIndsendt af ADHD-land kl. 00.21 Ingen kommentarer:\nDer er den type opgaver som bare skal ordnes, selvom man absolut ikke gider og så er der den type opgaver, som man med glæde påtager sig. Sådan er det nok for de fleste mennesker. Men når man har ADHD, er det bare mere ekstremt. Så hvis det er noget man ikke har lyst til, kan det være noget nær en umulighed at komme i gang. Ikke fordi at man ikke ønsker opgaven gjort, men fordi det er sådan (ADHD-)hjernen er indrettet. Når det til gengæld drejer sig om den slags opgaver, man med glæde påtager sig, vil det ofte være med liv og sjæl og et sådan engagement, at det kan tage pusten fra de fleste.\nSådan en opgave fik jeg stillet i dag. Ja, eller, det var faktisk mig selv som tog initiativet og kom med forslaget. For det er sådan noget min hjerne kan. Finde på sjove og skøre idéer. Til tider også lidt for skøre idéer...\nMen denne har var altså god nok. Så jeg kastede mig straks over projektet. Tiden fløj afsted og jeg grinede så tårerne trillede ned af mine kinder. Men ved I hvad? Projektet er en hemmelighed, en overraskelse og dét er ikke særlig sjovt. Fordi det er faktisk så morsomt, at jeg har lyst til at løfte sløret for det med det samme. Men hvis jeg gør det, er gassen måske gået af ballonen til den tid hvor det skal afsløres for real og det ville trods alt være en skam. Jeg ved jo heller ikke hvem som sidder på den anden side og læser med. Men hvis jeg nu siger at det drejer sig om et festlig indslag til en julefrokost, har jeg vel ikke sagt for meget? Jeg lover dog at jeg nok skal opdatere bloggen, når "eventen" er blevet afholdt. Men ih, hvor er det bare svært at holde mund. Jeg tror jeg må fortælle det til katten. Hun sladrer ihvertfald ikke...\nIndsendt af ADHD-land kl. 01.59 Ingen kommentarer:\nMænd i skysovs og mig - en heldig kartoffel!\nJeg har gået og været sådan lidt trist og bekymret på det seneste. Årsagen er at jeg til januar har brugt alle mine SU-klip, men at jeg stadig mangler at færdiggøre en pæn del af min bachelor. En del af mine bekymringer har derfor gået på, om jeg mon nogensinde gennemfører mit studie? Andre på hvad jeg så skulle lave? Og sidst men ikke mindst, om jeg risikerer at skulle igennem aktiverings- og jobprøvningsmøllen.\nIngen tvivl om at jeg mere end noget andet, ønsker at gennemføre mit studie. Tanken om at skulle være andet end teolog, forekommer mig temmelig fjern. Jeg nærer en stor kærlighed og dyb, dyb interesse for faget. Men jeg er ikke i stand til at have arbejde ved siden af studiet, grundet den funktionsnedsættelse min ADHD giver mig. Det vil sige at hvis jeg ikke kan få SU, kan jeg ikke gennemføre mit studie. Jeg har forhørt mig hos kommunen om mulighed for revalidering. Det var dog før jeg fandt ud af at årsagen til mine tilbagevendende depressioner skyldtes udiagnosticeret ADHD. Ved dog ikke om det ændrer på noget at jeg nu ikke længere "er syg", men har et handicap. Men fik dengang at vide, at sandsynligheden for at jeg kunne få revalidering var meget lille.\nDet var den noget forsimplede udgave, af en masse forvirrende tanker og overvejelser.\nHer kommer så de gode nyheder, som jeg i går lovede jeg ville skrive:\nJeg var i går eftermiddags til konsultation hos H. Vi snakkede lidt om de tanker og overvejelser, som jeg har skitseret ovenover. Han gjorde efterfølgende selv opmærksom på at han gerne ville være behjælpelig med at udfylde erklæringer og hvad jeg nu måtte have behov for, for at kunne fortsætte mit studie, for ellers skulle jeg jo arbejde. Underforstået: Det ville være dumt, hvis jeg skulle arbejde som ufaglært, når mine kompetencer tydeligvis ligger et andet sted. Og tilføjede; det er jo ikke begavelsen som fejler noget. Og så var det han gav mig blikket. Blikket som sagde det hele: Du er alt for intelligent til ikke at fortsætte med at læse. Det ville være en skam, et tab. Spild af menneske og spild af intelligens.\nNu er det jo ikke sikkert at SU-styrrelsen, eller - i værste fald - kommunen er enig i det fornuftige i den betragtning. Men bare det at vide at jeg har et ekstra sæt ben til at hjælpe mig med at sparke de døre - som skal sparkes - ind, betyder alverden for mig. At der er at andet menneske, som tror på mig og kan se mit værd. Jeg har så stor respekt for den mand!\nDet var så gårsdagens mand i skysovs. Dagens mand i skysovs var en studiekammerat og nær ven, som ringede tidligere i dag og spurgte om jeg gav en kop kaffe. Selvfølgelig! Han spurgte om han skulle tage noget brød med til kaffen. Jeg sagde at det ikke var nødvendigt, da vi lige havde spist, men at hvis han selv havde lyst til noget, skulle han da endelig tage det med. Jeg kunne jo altid gemme resterne til i morgen, da de ville falde på et tørt sted, grundet mine medicinudgifter. Og tænk! Da han så kom, havde han en mindre "overlevelsespakke" med til mig, bestående af brød, ost, pølser og snacks til kaffen. Så sødt! Vi sludrede om løst og fast og jeg fortalte ham lidt omkring min ADHD og medicin og hvad som jeg nu ellers tumler rundt med. Da han var taget afsted igen, sendte jeg ham en "tak-for-besøget-og-mange-tak-for-overlevelsespakken-SMS, hvorpå jeg fik et svar tilbage, om at han var ked af at han ikke havde haft mere med. MERE?! Han havde jo allerede givet langt mere end man overhovedet kunne forvente. MERE?! Jeg havde jo slet ikke bedt om noget. Jeg var så taknemmelig over at han "bare" havde tænkt i de baner. Jeg kunne tude at hjertevarme over at have sådan en ven.\nJeg føler mig meget velsignet!\nIndsendt af ADHD-land kl. 00.52 Ingen kommentarer:\nSå blev man lige 1000 kr. fattigere...\nJeg er gået over til at skulle bruge depotmedicin. Smart nok, da det virker i længere tid og at jeg derfor ikke behøver tage det så ofte. Eller det syntes jeg ihvertfald indtil jeg fandt ud af hvad det kostede; 689,20 kr. for 30 kapsler (= 15 dages brug). Jeg får selvfølgelig tilskud, men efter CTR-registerets regler om en vis egen betaling. Så kan det godt være at jeg om nogle måneder kun betaler 300 kr. pr. måned for min medicin, men det hjælper mig ikke ret meget nu, hvor jeg allerede har brugt knapt 1000 kr. på medicin bare i november. Det havde jeg jo slet ikke kalkuleret med i budgettet. Nu har jeg 750 kr. tilbage til resten af måneden, som sønnike og jeg skal leve af...\nJa, jeg ved godt at jeg har tag over hovedet, rindende og rent vand i hanen, adgang til elektricitet og som sådan ikke mangler noget. Jeg har det stadig bedre end så mange andre. Men derfor er jeg alligevel trist og bekymret for om vi nu klarer den.\nHvorfor skal ADHD-medicin være så dyrt?\nP.S. Jeg har i øvrigt gode nyheder, men jeg vil vente med at skrive dem til i morgen. Jeg skulle bare lige ud med nogen ting...\nIndsendt af ADHD-land kl. 22.55 Ingen kommentarer:\nHvem f***** har flyttet min elmåler?\nNu er jeg jo generelt noget glemsom. Jeg var derfor vældig stolt over mig selv, da jeg for lidt siden gik ud for at aflæse min elmåler. Kun én rykkerskrivelse fra DONG, om at Vi har endnu ikke modtaget din aflæsning af elmåler 000000 på adressen: XXXXXX. Nu skulle jeg vise mig som et ansvarligt og voksent menneske. Altså sådan en som husker at aflæse elmåleren...\nSå jeg gik ud af hoveddøren og til venstre, for at aflæse min elmåler, som sidder på venstre side af bygningen. Og så var den væk! Tænkte om jeg muligvis huskede forkert og tjekkede derfor også højre side. Altså bare for en sikkerheds skyld. Heller ingen elmåler. En anelse slukøret gik jeg derfor ind igen. Hvad hjælper det at huske at aflæse elmåleren, når DONG ENERGY - eller hvem den skyldige end måtte være - bare flytter rundt på den efter forgodtbefindende?\nJeg besluttede mig dog for lige at tjekke efter endnu engang, efter at have rationaliseret lidt på at man da ikke bare sådan lige kan flytte en elmåler. Så jeg gik ud igen og hvad finder jeg lige udenfor hoveddøren? Min elmåler! Kommer i tanke om, at det da vist nok også er min mors elmåler, som sidder på venstre side af bygningen...\nHVOR DISTRÆT HAR MAN LOV AT VÆRE???\nIndsendt af ADHD-land kl. 14.01 Ingen kommentarer:\nJeg er særdeles lydfølsom i øjeblikket. Det er ikke usædvanligt når man har ADHD, men i øjeblikket føles det bare ekstra slemt, så det har sikkert også lidt med tandpinen at gøre. Det fleste lyde runger inde i mit hoved og høje lyde gør decideret ondt.\nDet var lidt af en prøvelse, da vi i går spiste aftensmad. Jeg havde min eks-mand på besøg, som spiste med. Han havde været så sød at hjælpe med indkøb, her mens jeg er midlertidigt ude af drift. Traditionen tro stod den på suppe. Jeg sendte længselfulde blikke efter sønnike- og eks-mands flutes. Hvem der bare kunne tygge...\nProblemet med suppe er at det er flydende. Flydende = tydelige synkelyde. Den værste af alle kropslyde! Normalt kan jeg godt abstrahere fra det. Især hvis der er snak omkring middagsbordet. Men i går var den altså slem; gvulp, slurp, gvulp, klir, gvulp, klir, slurp, slurp, gvulp, klir, slurp, klir, gvulp, gvulp, slurp, gvulp, slurp, klir... ARGH!!!\nJeg formåede dog at bide det i mig. Jeg ved jo godt at det er mit hoved, den er gal med...\nIndsendt af ADHD-land kl. 09.40 Ingen kommentarer:\nSå kan det vist næppe siges mere klart! :-D\nIndsendt af ADHD-land kl. 14.21 Ingen kommentarer:\nJa, det er altså mig. Midlertidigt ude af drift eller ihvertfald kun sporadisk fungerende. Denne gang er det dog ikke ADHD'ens skyld. Men jeg har fået tandpine. Noget så gevaldigt endda! Af hensyn til lidt mere sarte læsere, skal jeg nok lade være med at udpensle detaljerne. En hurtig google-search på "skjult visdomstand" vil dog kunne give et praj om hvad som er galt.\nHeldigvis er jeg i bedring. Takket være klorhexidin, som jeg skal skylle min mund med 3 gange om dagen. Det ser nogenlunde sådan ud:\nMen føj hvor smager det grimt!\nFordelen - hvis man partout skal se det på den lyse side - er at det har været ganske let for mig, at beslutte hvad vi skulle spise til aftensmad. Menuen har de sidste par dage således stået på karrysuppe, græskarsuppe og tomatsuppe. Ja, for der skal jo være lidt variation...\nGlæder mig dog til at kunne tygge igen...\nIndsendt af ADHD-land kl. 16.27 Ingen kommentarer:\nForlagte genstande, kompenserende adfærd og Søren Ulrik Thomsen\nGider du ikke lige ringe til mig? spurgte jeg sønnike om i går. Årsagen var at jeg endnu engang havde forlagt min mobiltelefon. Den var ikke at finde på sofabordet. Heller ikke på spisebordet. Ej heller i opladeren og slet ikke det mest indlysende sted; oven på Søren Ulrik Thomsen. Selvfølgelig ikke Søren Ulrik Thomsen i egen person, men hans nyeste digtsamling Rystet Spejl, som jeg valgte til godnatlæsning i forgårs. Jeg plejer ellers at lægge min telefon oven på - eller ved siden af - den bog, jeg er i gang med at læse. Hvis den ikke er der, er den gerne et af de andre nævnte steder. Ja, hvis den altså ikke er væk og det sker jo engang imellem, da jeg er ekspert i at forlægge ting. Det er nok der min ADHD primært kommer til udtryk. Jeg fik engang lagt nøglen til postkassen i mit penalhus. Alt blev endevendt i jagten på den forsvundne nøgle. Alt undtagen penalhuset that is, for jeg mente trods alt ikke mig selv så distræt, at jeg kunne finde på at lægge nøglen dér. Det endte med at vi måtte have fat i en låsesmed og få låsen til postkassen udskiftet. Dagen efter fandt jeg sandelig - den nu ubrugelige nøgle - i mit penalhus og jeg er sikker på at hvis den kunne, havde den grinet hånligt af mig.\nNå, men jeg fik sønnike til at ringe til mig og kunne således - ved at gå efter lyden - finde min telefon i sofaen. Der havde jeg ellers allerede kikket - uden held! Men sommetider kan jeg end ikke finde ting, selvom de ligger lige foran næsen på mig. Jeg tror det er noget de fleste kender til og har prøvet. Men når man har ADHD, er det snarere reglen end undtagelsen. Medmindre man udvikler en sådan kompenserende adfærd, at man konstant tjekker om man nu kan finde sine nøgler, sin telefon, sin pung, sin..... Det bliver hos udiagnosticerede ADHD'er ofte karakteriseret som OCD, men som jeg har forstået det, er der snarere tale om en vane man tillægger sig af "nødvendighed" end egentlige tvangshandlinger, selvom ADHD ikke udelukker komorbiditet med OCD. Tværtimod er det ikke usædvanligt at begge diagnoser ses samtidigt. Det handler i den sammenhæng om, at kunne adskille de forskellige symptomer. Hvis der er tale om OCD vil man føle ubehag eller decideret angst, hvis man ikke udfører sine "ritualer". Dette er ikke tilfældet, hvis der "blot" er tale om kompenserende adfærd, for de problemer som ADHD'en giver i forhold til opmærksomhed og hukommelse. Men det sker selvfølgelig at den kompenserende adfærd får liv i sig selv og dermed udvikler sig til OCD.\nDet havde måske været hensigtsmæssigt, hvis jeg havde udviklet en sådan kompenserende adfærd, men det har jeg ikke. I stedet render jeg rundt og leder efter mine ting. Tidligere forårsagede dette stor irritation og sommetider endda angst, for der måtte da være et eller andet helt galt med min hjerne. ADHD - som skulle vise sig at være det mindste onde og heldigvis også hvad som var årsagen - faldt mig aldrig ind, for jeg vidste jo ikke hvad det var. For det meste forklarede jeg det bare med almen distræthed. Men hvis det en dag havde været rigtig slemt, kunne jeg pludselig blive bekymret for om jeg havde en alvorlig hjernesygdom. Det er jo sådan set heller ikke helt forkert, men i sammenligning med hjernesvulst, sclerose eller hvad jeg nu end kunne bilde mig selv ind, synes ADHD at foretrække. Den slags bekymringer er nu fuldstændig forsvundet. Jeg kan selvfølgelig stadig godt blive irriteret, men det er intet i sammenligning med før. Og så er jeg heldigvis i besiddelse af så tilpas meget selvironi, at jeg kan grine af mig selv. For det er sgu da morsomt, når man finder sin pung i køleskabet...\nIndsendt af ADHD-land kl. 09.56 Ingen kommentarer:\nJeg er i et lidt underligt humør lige nu. Det var egentlig meningen, at jeg ville have skrevet et blogindlæg om hvor irriteret jeg havde været på mig selv, over at jeg i går var kommet til at sove for længe. Meget for længe endda! Jeg havde sat uret til at vække mig kl. 10:00. Nu har jeg aldrig været typen, som springer ud af sengen og råber: GOD MORGEN VERDEN!!! Jeg skal helst vågne stille og roligt. Så jeg slukkede for alarmen og lagde mig tilbage under dynen. Jeg skulle bare lige lukke øjnene et øjeblik og så zzzzzzzzzzzzzzz. Da jeg vågner igen, er det mørkt udenfor. Jeg kikker på klokken og ser at den er 17:03. Altså!\nHeldigvis har sønnike været hjemme hos sin far denne weekend og kommer først hjem senere på aftenen. Han har derfor spist til aften hos sin far. Det eneste vi mangler er sådan set kun en liter mælk. Men jeg er stadig irriteret. Irriteret over at have sovet for længe og over at butikkerne nu har lukket. Så jeg traskede op på Shell efter mælk. Hvis det ikke havde været mørkt, havde man garanteret kunne se den tordensky som hang over mit hoved. 10,95 kr. for en liter mælk og så er den ikke engang økologisk! Jeg skulle have købt to liter, da jeg alligevel var i Kvickly. Hvorfor tænkte jeg ikke på det? Hvorfor skal jeg også være så utjekket? Skumle, skumle, skumle...\nDa klokken nærmer sig midnat, kan jeg selvfølgelig ikke sove. Så jeg tænker at jeg vil skrive blog om hvor irriteret jeg er over min skæve døgnrytme, at skulle købe mælk på tanken og hvor ADHD-agtigt det hele bare er. Jeg vil krydre mit indlæg med et billede af mælk. Googler derfor efter billeder af mælk og falder over dette (af kunsteren Jakob Hunosøe):\nHvad som dog er mere interessant, er at jeg finder det på denne blog: http://tosommerfugle.blogspot.com/ Den er dragende, så jeg bliver hængende en stund. Og så begynder jeg at græde. Græde fordi Aktiv Dødshjælp ikke er tilladt i Danmark. Græde fordi jeg bliver rørt over at læse de mange historier, om mennesker som har hjulpet en elsket til at få fred. Smukke mennesker med store hjerter.\nJeg ved godt at debatten om Aktiv Dødshjælp, er en debat med mange nuancer. Livet ikke uden lidelse og mange gange gør lidelse stærkere. Men det er mig fuldstændig ubegribeligt at mennesker som er så alvorligt syge, at man udemærket ved hvor det bærer hen, ikke kan få lov til at dø en værdig død. Mennesker som skal leve deres sidste dage eller uger i et rent smertehelvede eller som en grøntsag.\nJeg har endnu tilgode at læse alle "sommerfuglens" blogindlæg. Det er heller ikke sikkert, at jeg er enig med ham hele vejen igennem. Men det giver stof til eftertanke. Jeg fik ihvertfald lige sat livet lidt i perspektiv. Lysten til at lukke galde ud om skæve døgnrytmer og dyre mælk er forsvindende lille. Jeg smiler lidt ved mig selv og tænker: Det går nok alt sammen...\nIndsendt af ADHD-land kl. 12.50 2 kommentarer:\nJeg har i øvrigt fået brev fra lægemiddelstyrelsen, om at jeg har fået bevilliget enkelttilskud til min medicin. Fedt nok! Ikke at det som sådan kommer bag på mig. Jeg tror vist det er rimelig nemt at få, så længe man bare har en læges/psykiaters udtalelse, om at man har brug for medicinen. Men jeg kan da godt undre mig over, at der ikke i forvejen er generelt tilskud (som det kaldes i apoteker- og lægekredse) til Ritalin, når det nu er godkendt af lægemiddelstyrelsen til behandling af ADHD. Men det findes der sikkert en fornuftig lang og indviklet forklaring på...\nNå, men så står man dernede på apoteket med sit fine brev og så har de allerede oplysningerne liggende i deres database. Derudover troede jeg jo, at jeg fik tilskud med det samme. Jeg mener - enkelttilskud - lyder det ikke ret meget, som et tilskud man får "udbetalt" med det samme? Men sådan fungerer det altså ikke.\nJeg har tilsyneladende lignet ét stort spørgsmålstegn, for den rare apoteker-mand giver sig til at forklare mig om CTR-registeret, opsparing og diverse procentssatser, hvilket jo blot får mig til at se endnu mere mærkelig ud i hovedet, hvilket igen får apoteker-manden til endnu mere udførligt - og meget tålmodigt - at forklare mig om CTR-registeret, opsparing og diverse procentssatser. Hør nu her! Jeg ser jo ikke mærkelig ud i hovedet, fordi jeg på nogen måde er sur på dig, over at jeg ikke kan få tilskud med det samme. Faktisk synes jeg at du er skide sød! Det er bare mig som har misforstået noget. Jeg ser mærkelig ud i hovedet, fordi du prøver at forklare mig om CTR-registeret, opsparing og diverse procentssatser og det er bare lidt for mange oplysninger, når jeg har ADHD og kl. er 10:30 en lørdag formiddag og min hjerne ingenlunde er gearet til procentregning og jeg i øvrigt også skal i Kvickly og købe en liter økologisk mini-mælk fra Thise mejeri og det gider jeg egentlig ikke, for der er altid så mange mennesker på det tidspunkt og jeg hader at stå i kø og så bare for en liter mælks skyld... Ja, det sagde jeg selvfølgelig ikke, men det var de tanker som farede gennem hovedet på mig.\nMen nu ved jeg da hvordan det fungerer til næste gang. Så ser jeg forhåbentligvis knap så mærkelig ud...\nIndsendt af ADHD-land kl. 20.05 Ingen kommentarer:\nMan siger at folk med ADHD har et rigt tankeliv. Det skal jeg da lige love for...\nI nat* drømte jeg, at jeg var i byen med en veninde. Der mødte vi Lars Løkke og to af hans venner (ikke nogen jeg umiddelbart kunne genkende fra dansk politik). Som tingene udviklede sig, begyndte jeg at flirte og danse (meget) tæt med Hr. Løkke. Men ærlighed fremfor alt, som man siger... Så jeg gjorde ham selvfølgelig opmærksom på, at jeg ikke ligefrem havde stemt på ham. Næ, at jeg faktisk tilhørte den anden fløj. Men Lars var heldigvis et stort nok menneske, til at kunne se igennem fingrene med dette. Så vi dansede videre og flirtede løs og jeg tænkte; han er da en dejlig mand...\nNu er det jo ikke sådan at jeg hader Lars Løkke. Egentlig har jeg et ganske positivt billede af manden. Jeg tror han er et rart og varmt menneske, med fødderne solidt plantet i jorden. En mand som kalder en spade for en spade. Som gerne drikker fadøl med gutterne og fortæller sjove vittigheder om prutter. Jeg er bare ikke enig med ham politisk.\nMen jeg kan i himlens navn da ikke greje, hvad han laver i min underbevidsthed...\n* Nat skal i denne sammenhæng tages med et gran salt. Jeg har stadig en lidt skæv døgnrytme, så det var nok nærmere henad sen aften.\nIndsendt af ADHD-land kl. 03.30 Ingen kommentarer:\nDu er ikke dum! - part 2\nTilgiv mig at jeg bringer det på banen igen, men nu skal fortidens spøgelser altså lige have et ordentligt los i røven spark i numsen.\nSom appendix til forrige blogindlæg, vil jeg dog lige gøre opmærksom på, at jeg godt er klar over at intelligens(-kvotient) er et omdiskuteret begreb. Er det i det hele taget muligt at måle? Kan man være intelligent på flere måder? Og kan den ændres ved træning? Det kan der skrives - og er skrevet - rigtig meget om, så jeg vil lade den hvile der og henvise mine læsere til Google, hvis de ønsker nærmere uddybning.\nPersonligt er jeg af den overbevisning, at det kan man godt, men at det i bedste fald kun giver et halvt billede af dig som menneske. En høj IQ udsiger intet om dine sociale eller moralske kvalifikationer, som jeg mener vejer lige så tungt - ja, hvis ikke tungere. Hvad nytter det at have en høj IQ, hvis den bliver brugt køligt og beregnende, til at udnytte andre mennesker? Det kommer man i min bog altså ikke særlig langt med. Eller det kan da godt være at man gør det, men det er ikke videre pænt gjort.\nMen nu hvor følgende disclaimer er skrevet, vil jeg gerne dele dette med jer. Mine damer og herrer! I give you... (trommehvirvel) ...Screenshot af min intelligenskvotient:\nJa, for jeg kunne jo (alligevel) ikke dy mig. Så jeg gik ind på Mensas hjemmeside og tog deres (online) IQ-test. 121, ved spredning 15. Ikke dårligt, ikke dårligt... (Ved spredning 16 og 24 placerede den sig faktisk højere, men da spredning 15 er den Mensa officielt benytter, vil jeg også gøre det)\nGodt så! Jeg ér intelligent. Rimelig intelligent faktisk! Jeg kunne heller ikke rigtig få det til at passe, hvis den hjerne som tænker så store tanker og generere så mange mærkelige idéer, ikke skulle besidde en vis IQ.\nMen det er jo ADHD i en nøddeskal! Jo højere intelligens, desto større frustration og fortvivlelse, når man ikke kan finde ud af at strukturere eller prioritere disse.\nNu håber jeg ikke i synes, at jeg er et forfærdeligt selvcentreret og navlepillende menneske. Jeg ved godt, at jeg har lidt af et issue på det punkt. Men når man gentagende gange har fået at vide at man er dum, bliver man altså vældig stolt af sig selv, når det modsatte viser sig at være tilfældet. I må bære over med mig! Jeg har del spøgelser der skal luges ud i...\nIndsendt af ADHD-land kl. 07.53 Ingen kommentarer:\nJeg var til konsultation hos H i forgårs. Vi snakkede primært medicin. Men jeg fortalte ham også lidt om de tanker jeg for tiden gør mig, omkring min nyligt stillede ADHD-diagnose. Jeg sagde til ham, at det var som om jeg skulle lære mig selv at kende, på en ny måde. Er jeg dum eller er jeg klog? - ville jeg spørge, rent retorisk, for at give ham et indblik hvad det er for overvejelser, jeg for tiden går og tumler med. Men jeg nåede aldrig længere end til "dum", for så afbrød han mig og sagde: Det er du ikke! Lidt bestemt og med en let rysten på hovedet. Ikke markant, men nok til at jeg bemærkede det. Nej, det ved jeg godt, svarede jeg, men refererede til at jeg jo utallige gange, netop havde fået at vide at jeg var dum. Jamen, det er du ikke!\nNu kan jeg så gå og (over-)analysere på det. Hvorfor afbrød han mig? Hvorfor rystede han på hovedet? Hvad betød det, at han lagde tryk på? Er det fordi han mener, at jeg er en intelligent kvinde? Er det? Er det? ER DET??? Jeg mener, det betyder jo lige lidt mere, hvis det kommer fra en som ham. Han har vel om nogen ekspertisen, til at kunne udtale sig med nogenlunde korrekt præcision.\nNu er jeg selvfølgelig godt klar over, at jeg ikke er fuldstændig tabt bag en vogn. Og jeg har da også en fornemmelse af, at jeg sådan rent intelligensmæssigt nok ligger over gennemsnittet. Men hvor langt over? Lidt over? En del over? Eller væsentlig langt over? Spørgsmålet er også om jeg i virkeligheden tør vide det.\nI bund og grund handler det jo om, at fortidens nedsættende ord om at jeg er dum, stadig runger fælt inde i mit hoved. Og selvom jeg efterhånden godt er klar over, at det ikke har noget på sig, er det alligevel vigtigt for mig, at jeg jævnligt bliver bekræftet i at jeg bestemt har et par brikker at flytte rundt med. Og det er i denne sammenhæng jeg tænker; jo højere intelligens, des bedre! Det er ligesom om at sejren over fortidens spøgelser, bare smager det bedre, i takt med at intelligenskvotienten stiger. Og hvis det nu så viser sig, at den alligevel bare ligger og roder rundt nede omkring gennemsnittet, smager sejren ligesom lidt mere af leverpostej, end af kage.\nJeg bliver vist nødt til at snakke lidt med H, om min sygelige besættelse af intelligenskvotienter... ;o)\nIndsendt af ADHD-land kl. 13.53 Ingen kommentarer:\nForlagte genstande, kompenserende adfærd og Søren ...


Erstatning for en skade // Region Syddanmark\nRegion Syddanmark Sundhed Patientrettigheder Erstatning for en skade\nDu har mulighed for at søge erstatning, hvis du i forbindelse med en undersøgelse, behandling, manglende behandling eller for sen behandling har fået en skade. Du søger om erstatning ved Patienterstatningen.\nHvem kan søge erstatning for en behandlings - eller lægemiddelskade?\nHvis du har fået en skade i forbindelse med undersøgelse, behandling, manglende behandling eller for sen behandling, kan du søge om erstatning.\nDet kan f.eks. være, at behandlingen ikke var god nok, og at du derfor fik en skade, dvs. at din skade kunne være undgået, det kan være, at en forsinket diagnose gør din sygdom værre, end den ellers ville have været, hvis den var blevet opdaget i tide, eller det kan være et dødsfald, hvor efterladte kan have ret til erstatning.\nDu kan også have ret til erstatning for alvorlige og sjældne skader, der skyldes bivirkninger efter medicin. Skaderne kan både være psykiske eller fysiske.\nDer behøver ikke være sket en decideret fejl. Du kan også få erstatning, hvis der opstår komplikationer, der er sjældne og alvorlige i forhold til den sygdom, du blev behandlet for.\nGuide og anmeldelsesskema til erstatning\nPatienterstatningen kan erstatte økonomiske tab og give godtgørelse for svie og smerte og/eller varigt mén.\nPatienterstatningen har udarbejdet en guide, hvor du kan se, om din skade opfylder de basale krav til en erstatningssag.\nDu kan læse mere om Patienterstatningen på deres hjemmeside.\nPå Patienterstatningens hjemmeside finder du også det anmeldelsesskema, du skal bruge, hvis du vil anmelde en skade.\nErstatning for en tandskade\nHvis du har fået en tandskade i forbindelse med en operation eller undersøgelse på hospitalet, kan du søge erstatning hos Patienterstatningen.\nEr din skade sket i forbindelse med behandling hos en praktiserende tandlæge, har du mulighed for at søge erstatning hos Tandlægeforeningens Tandskadeerstatning.\nDer gælder en frist på 3 år fra det tidspunkt, hvor du bliver klar over eller burde være blevet klar over, at der er sket en skade.\nHvis der er gået mere end 10 år fra behandlingen eller undersøgelsen blev foretaget, til du bliver klar over, at der er sket en skade, kan din sag ikke behandles, da der efter loven gælder en absolut forældelsesfrist på 10 år.\nHar du brug for hjælp til at anmelde en skade?\nHvis du har behov for vejledning eller brug for hjælp til at udfylde anmeldelsesskemaet, kan du kontakte en patientvejleder i Patientkontoret på tlf. 76631490. Du kan finde åbningstider på Patientkontorets hjemmeside.\nHenvendelser omhandlende psykiatri rettes til psykiatriens patientvejleder på tlf. 76631098. Du kan få mere information om psykiatriens patientvejleder på deres hjemmeside.


Rumænien - musik - folkemusikken | lex.dk – Den Store Danske\nRumænien - musik - folkemusikken\nRumænien - musik - folkemusikken, Den ældste folkemusik forekommer i forbindelse med de skiftende årstiders ritualer og familiernes fester. Ved juletid går grupper af voksne eller børn fra hus til hus i landsbyen og synger verdslige og religiøse sange med fløjter og små trommer; julesangene colinde er karakteristiske ved deres energiske og uregelmæssige rytme. Til frugtbarhedsskikkene hører recitation og sang, magiske ritualer, maskedanse og instrumenter som fx rumlepotten buhai og klokker. De vigtigste familiebegivenheder er bryllup med sangen til bruden og begravelse med kvindernes klagesange. Hos hyrderne tjener den lange trætrompet tulnic og alpehornet bucium eller trâmbiţa til at holde styr på kvæget og signalere til andre hyrder, men de spilles også ved dødsfald og begravelse. Størst udbredelse har fløjterne, fx fluier mare moldovenesc med seks gribehuller og tilinca, der er uden gribehuller og derfor ligesom trompeterne udelukkende benytter overtonerækken. Nyere er panfløjten nai med op til 23 rør. Til fløjternes repertoire hører den musikalske fortælling om hyrden, der sørger over at have mistet sin fåreflok, men senere genfinder den og glædes. En speciel sangtype er doina, en fri improvisatorisk form over en lyrisk tekst. Balladen, cântec bătrânesc ('gammeldags sang'), har en særlig plads ved bryllupsmiddagen, hvor den gerne udføres af sigøjnermusikere. På vers af kun 6-8 stavelsers længde oprulles den bevægede handling i en episk-recitativisk stil, og sangen ledsages af violin og lutten cobza. Disse hel- eller halvprofessionelle musikere (lăutari) spiller også dansemusik og lyttemusik i små ensembler eller større orkestre med bl.a. hakkebrættet ţambal. Folkets almindelige sange synges på strofer med 3-4 linjer, i pentatone eller modale skalaer og ofte i en fri parlandorytme.\nFør i tiden var der specifikke regionale stilarter, men i anden halvdel af 1800-t. begyndte disse at påvirkes af dur-mol-tonalitet og regelmæssig rytme. Béla Bartók var den første, der foretog indsamlinger og analyser af rumænsk folkemusik. Han efterfulgtes af Constantin Brăiloiu (1893-1958), og siden 1949 varetages forskningen af Intitutul de etnografie şi folclor i Bukarest.\nLæs om kunstmusikken i Rumænien.\nVil du citere denne artikel? Kopier denne tekst og indsæt den i din litteraturliste: Trærup, Birthe: Rumænien - musik - folkemusikken i Den Store Danske på lex.dk. Hentet fra https://denstoredanske.lex.dk/Rum%C3%A6nien_-_musik_-_folkemusikken\nEsbjerg Museum: opdateret af Mikkel Hytteballe Engell for 25 minutter siden\nEsbjerg Kunstmuseum: opdateret af Mikkel Hytteballe Engell for 25 minutter siden\nEsbjerg Kommunes landskaber: opdateret af Mikkel Hytteballe Engell for 27 minutter siden\nEsbjerg Kommunes klima: opdateret af Mikkel Hytteballe Engell for 30 minutter siden


Bliv bikini klar med Camilla | House of Concrete\nEr du mentalt klar til sommeren?\nDu er nok allerede gået i gang med de forberedende øvelser så du kan blive sommerklar, men har du husket det allervigtigste?\nDet ved jeg i hvert fald, at jeg har – og du kan få mit bedste råd til, at blive bikini klar lige her.\nEjer af House of Concrete\nSommeren er lige om hjørnet, og det vrimler frem med Sommer Bootcamps (også her i House of Concrete). For vi SKAL være sommerklar, og vi SKAL have den krop vi ser på de sociale medier.\nDet er efterhånden mange år siden, at jeg har panikket over min krop op til sommeren, og jeg vil gerne fortælle dig min hemmelighed til at blive sommerklar på den mentale måde.\nFørst og fremmest så har jeg tabt mig 25 kg. for efterhånden mange år siden, så jo jeg kan godt genkende panikken, når folk snakker om at ville tabe sig. Samtidig er jeg også blevet meget uforstående overfor folks fiksering af antallet af kg. på vægten og at de kan gøre ens sommer bedre – for min oplevelse var en helt anden.\nJeg blev ikke lykkelig af at tabe mig 25 kg.\nDet var som om, at vægttabet gjorde mig mere kropsbevidst og usikker, fordi jeg rent faktisk var begyndt at kigge på min krop. Jeg følte mig som en fiasko, fordi jeg ikke kunne leve op til de urimelige forventninger jeg havde til mig selv, og jeg kunne ikke forstå, hvorfor jeg ikke bare kunne blive tyndere, nu når jeg jo havde klaret de 25 kg. uden problemer.\nNår jeg kigger tilbage, så var jeg på ingen måde en fiasko, men et helt normalt menneske, med helt normale vaner, og det var rent faktisk her problemet lå. For selvom jeg trænede både meget og regelmæssigt, samt spiste fornuftigt, så fik jeg ikke en sixpack. Og du får ikke en sixpack af, at leve som et normalt menneske. Det kræver dedikation, omtanke omkring hvert eneste måltid og hårdt arbejde 24/7 (eller ekstremt heldig genetik), hvilket få besidder viljen og lysten til.\nJeg ville ikke have lyst til, at leve hele mit liv på diæt.\nJeg træner 20 timer om ugen og har ikke en sixpack\nDen dag i dag har jeg stadig ikke en sixpack på trods af, at jeg træner omkring 20 timer om ugen – og guess what?! Det er fordi jeg lever som et helt normalt menneske, der nyder min fredagsslik, elsker en god bytur, spiser ocassional junk og spiser et stykke kage mere end en gang om ugen.\nMen jeg er glad – rigtigt glad.\nJeg er har for længst accepteret, at den ultra trimmede krop aldrig kommer til at ske for mig, da der er alt for mange ting, som jeg ikke kan, eller vil gå på kompromis med. For det er jo fucking hyggeligt med vin og god mad, og det usunde smager jo bare godt, hvilket også er den største begrundelse for, hvorfor jeg ikke vil gå på kompromis.\nJeg er desuden kommet til et sted, hvor jeg faktisk godt kan lide min krop som den er, og jeg synes det er smukt at have det sådan. Af samme grund oser jeg af selvtillid og føler mig derfor klar til sommeren hvert år.\nMental træning gør dig smukkere og mere sexet\nJeg tror på, at hvis du føler dig smuk og elsker dig selv for den du er, så vil andre mennesker også se dig sådan. Det er i hvert fald min oplevelse, og det jeg har set ske for så mange andre gennem årene.\nAlting starter med en følelse, derfor er det vigtigt, at du føler dig mere selvsikker.\nFor at blive mere selvsikker, så er det vigtigt, at du har noget som du gør for dig selv, og ingen andre. Det er for DIN skyld, at du skal have mere selvsikkerhed. For mig har min poledance-træning gjort en stor forskel af flere forskellige årsager. Først og fremmest så har jeg lært min krop ting, som jeg aldrig troede ville være muligt, og den viden om, at jeg kan noget som jeg selv anser for værende sejt, har givet mig et kæmpe selvtillidsboost.\nDerudover har dans i hæle fået mig til at føle mig sexet og kvindelig og den viden om, at jeg kan danse frækt og egenskaben til at se mig selv i spejlet og nyde min kvindelighed, har gjort en kæmpe forskel.\nI lørdags sad jeg til fest med en pige, der hedder Julie, der arbejder i Hunkemöller, og jeg synes en sammenligning hun lavede var spot on. Basically så sagde hun; “livet er for kort til kedeligt undertøj, og den følelse det giver at have et flot eller sexet sæt på, er noget alle kvinder bør gøre for sig selv – for selvom ingen andre kan se det, så ved du at du har det på, og det er det der gør forskellen”.\nSå mit råd til dig er, at du skal finde en måde der passer til dig, hvor du kan starte din mentale træning i lige så høj grad som din fysiske træning. Om du tager din første dansetime i hæle, køber dig fattig i lækkert undertøj, eller noget helt tredje, så kommer det til at gøre en forskel og du vil takke dig selv for det.\nJeg håber du får en dejlig sommer sammen med din krop!\nKategorier: Nyheder, poledance, StyrketræningSkrevet af House Of Concrete 14. maj 2019\nTags: bikini klarmentalt klarsommer klar


● Haft møde med min revisor for første gang og afsluttet mit regnskab for 2017. Jeg er altid vanvittig nervøs når det kommer til SKAT og frygter, at jeg har gjort et eller andet helt galt. Heldigvis gik det fint og det ser ikke ud til, at jeg går konkurs lige foreløbigt 😉\n● I samme forbindelse kørt fra Nørrebro til Vesterbro kl. lidt i 8 om morgenen. Noget jeg sjældent gør og det er altså myldretid på cykelstien to the next level.\n● Løbet 10 km.\n● Styrtet ind i Holly Golightly, da de annoncerede 50% på alle deres Marni-sandaler henne på Instagram. Jeg ELSKER det par, jeg allerede ejer, men de er desvære lidt for små. Heldigvis var der bid og derfor sælger jeg også mine gamle (næsten nye). I kan se mere i min story henne på Instagram.\n● Mødt Marie på gaden og fået en hyggelig lille sludder. Elsker virkelig, at København er så lille, at man ofte løber ind i sine venner på gaden.\n● Hentet to pakker i pakkeshoppen og indholdet er det, I kan se på billedet. I den ene var der de smukkeste øreringe fra Jukserei og i den anden, lå der en scrub fra yndling-La Mer. Sidstnævnte glæder jeg mig vanvittigt meget til at teste, for hvis den bare er halvt så god, som beskrivelsen fortæller, så er det altså lidt af et vidunder. (produkterne er gaver)\n● Talt i telefon med min mor i små 45 minutter.\n● Været ved at blæse væk på cykelstien #hadervind\n● Ledt over alt på nettet efter en løsning til smykke-opbevaring. Desværre uden held. Er der noget, jeg har overset?\n● Lukket ned for hjemmekontoret kl. 18 nul dut for at smutte i madklub med mine skønne veninder.


Home » Drama , Komedie , Romantik » PK (2014) Download Fuld\nPosted by David J. Clift Posted on 20.11 with No comments\nSe fuld film PK i bedste video format. Fuld film streaming PK i bedste look videoformat. Se streaming PK i video i høj kvalitet. Fuld streaming PK i top videoformat. Spille streaming PK i top kvalitet.\nNu kan du se en komplet beskrivelse af PK nedenfor:\nCast af film :Parikshat Sahni (), Sanjay Dutt (Bhairao Singh), Reema Debnath (), Ram Sethi (), Sushant Singh Rajput (), Sachin Parikh (), Rohitash Gaud (), Anushka Sharma (), Rukhsar (), Ranbir Kapoor (Special appearance), Aamir Khan (PK), Boman Irani (), Saurabh Shukla (), Brijendra Kala ()\nPK er en bedre film fra Rajkumar Hirani Films, Vinod Chopra Films, ledsager en beskrivelse af filmen er "". Filmen er produceret med fremragende grafisk kvalitet, bedste kvalitet af lyd og fineste bedste skuespillere.\nDu er nu ser : PK fra Rajkumar Hirani Films, Vinod Chopra Films, i HD-format og derfor behøver at være udgivet i din land. Modtag din favoritter øjeblikkeligt film, store valg skub på en knap! under ubegrænset antallet af båndbredde og indhold til at streame, ser hvad du har brug for, når du ønsker!\n... Online streaming PK i high definition-format 1080p ....\nMusic : Shantanu Moitra, Writer : Abhijit Joshi, Producer : Siddharth Roy Kapur, Cinematography : C.K. Muraleedharan, Producer : Rajkumar Hirani, Producer : Vidhu Vinod Chopra, Music : Ajay-Atul, Director : Rajkumar Hirani\nSelvfølgelig, nu du kan se film forbundet med PK helt længde og har den link til dette video PK i høj kvalitet.


Tabulex - Trane Skole og Børneby\nRegnbuen og Trinbrættet er på Varde kommunes børnehave-intranet, Tabulex.\nTabulex erstatter manuelle protokolføring, beskedsedlerne og andre skriftlige informationer, som tidligere har været at finde som opslag i børnehaven. Det er derfor meget vigtigt, at I sørger for at gå ind og tjekke for beskeder, gerne dagligt.\nFor Jer forældre betyder det, at I på skærmen selv skal registrere at jeres barn er mødt i børnehaven, og at jeres barn er afhentet. Via Tabulex vil I også hjemme fra pc, tablet eller smartphone kunne finde informationer om fx arrangementer i børnehaven, dagbøger, læreplansbeskrivelser, telefonlister og personlige beskeder, ligesom I vil kunne melde ferie og andet fravær digitalt. Det er derfor meget vigtigt, at I fra Jeres barns første dag sørger for at få adgang til Tabulex samt at I tjekker dette dagligt for informationer.\nFor at komme på systemet og kunne logge ind i forældremodulet skal I indledningsvis gå ind på borneweb.dk og lave et Tabulex-login. Til dette skal I første gang bruge jeres NemID (Er der problemer med dette kan det skyldes, at jeres NemID skal opdateres; dette kan gøres via www.nemid.nu). Herefter bliver I guidet til jeres side, hvorfra I skal sørge for at udfylde jeres barns digitale stamkort med de aktuelle oplysninger. På jeres side kan I også selv afmærke, hvorvidt I vil have besked på mail, når der er nyt i Tabulex, eller fx bestille en sms, når jeres barn er afhentet. Dette kan gøres fra rubrikken ”Tjenester”\nVejledning til oprettelsen af Tabulex-login kan desuden findes på:\nTabulex er et lukket system, forstået på den måde, at den information vi lægger ud, kun kan ses og læses af de forældre, som har børn i børnehaven og har adgang til systemet ved aflevering og afhentning. I den forbindelse skal det nævnes, at såfremt man som bruger af systemet kopierer eksempelvis billeder fra Tabulex, så er børnehaven ikke længere ansvarlig for distributionen af disse. Det er derimod den pågældende person, som har kopieret billedet. Persondataloven fastslår, at det er forbudt at offentliggøre billeder af andre personer uden samtykke, og at kopiering af opslag, selv på fx. en lukket Facebookprofil, betragtes som offentliggørelse.